हार्दिक पटेल की ओर से बिहार के मुख्यमंत्री नीतीश कुमार को ‘मोदी हराओ, देश बचाओ’ रैली में हिस्सा लेने का न्योता दिया गया था। सीएम नीतीश कुमार ने इसमें शामिल होने की हामी भी भरी थी। वहीं मीडिया रिपोर्ट्स के मुताबिक अब नीतीश कुमार उस रैली में हिस्सा नहीं लेंगे। उन्होंने हार्दिक पटेल की रैली में शामिल होने से इनकार कर दिया है। हाल में प्रकाश पर्व के दौरान नीतीश कुमार ने पीएम मोदी की तारीफ करते हुए कहा था कि उन्होंने गुजरात में सीएम रहते हुए पूर्ण शराबबंदी लागू की थी। हार्दिक पटेल 2017 के चुनाव में बीजेपी को उखाड़ फेंकने की घोषणा कर चुके हैं। वहीं जदयू नेता केसी त्यागी के मुताबिक यदि पटेल 11 मार्च के बाद रैली का आयोजन करते हैं तो उसमें मुख्यमंत्री शामिल होंगे।